open-index/open-wikipedia-markdown huggingface dataset:
Christelle Guignard

**Christelle Guignard** (født 27. september 1962 i Les Deux Alpes) er en tidligere fransk alpinist.

I sesongen 1984/85 vant Guignard to renn i verdenscupen &ndash; slalåmrennene i  Davos (Sveits) og Bad Kleinkirchheim (Østerrike). Samme sesong var hun med på å fransk dobbeltseier i slalåm i verdensmesterskapet i Bormio, på sølvplass bak Perrine Pelen.

Opprinnelig tok hun bronsemedalje i storslalåm under VM 1989 i Vail. På grunn av brudd på dopingreglementet ble hun imidlertid fratatt medaljen, som i stedet gikk til Mateja Svet fra Jugoslavia.

## Verdenscupseire

## Referanser


## Eksterne lenker
*
Gottlieb Daimler

**Gottlieb Daimler** (født 17. mars 1834, død 6. mars 1900) var en tysk ingeniør som konstruerte en av verdens første biler. Han grunnla Daimler Motoren Gesellschaft i 1890.

## Referanser
Bishopton

**Bishopton** (Skotsk gælisk: **Baile an Easbaig**) er en landsby (*[[Landsby#Landsbyer i engelsktalende land|village]]*) i regionen Renfrewshire i Skottland. Landsbyen ligger sør for estuaret til elven Clyde, like vest for Erskine.

Ved folketellingen i 2001 hadde Bishopton 5&nbsp;157 innbyggere.
 
I 2006 ble folketallet estimert til 4&nbsp;960 innbyggere.


## Referanser
Tom Petty & the Heartbreakers

**Tom Petty & the Heartbreakers** var et amerikansk band med Tom Petty som frontfigur. Petty dannet bandet i 1976 sammen med Mike Campbell og Benmont Tench. Bandet hadde hits med «American Girl», «Refugee», «Free Falling» og «Won't Back Down». 

I 1999 fikk Tom Petty & the Heartbreakers en stjerne på Hollywood Walk of Fame for sitt bidrag til musikkindustrien. 

I 2002 ble Tom Petty and the Heartbreakers innlemmet i Rock and Roll Hall of Fame. 21. september 2006 fikk Tom Petty and the Heartbreakers nøklene til byen Gainesville, Florida, hvor han og hans bandmedlemmer enten vokste opp eller hadde bodd. De opptrådte som hovednummer på Super Bowl XLII (2008). 

Tre av Tom Petty & the Heartbreakers sine album er på Rolling Stone magazines sin liste 500 Greatest Albums of All Time-liste, *[[Wildflower|Wildflowers]]* (nr. 214), *[[Damn the Torpedoes]]* (nr. 231) og *[[Full Moon Fever]]* (nr. 298). De har også en sanger på samme magasins 500 Greatest Songs of All Time-liste. «American Girl» (nr. 169).

Bandet eksisterte helt frem til Tom Pettys død i 2017.

## Medlemmer

## Diskografi
Se siden Tom Petty and the Heartbreakers diskografi

## Referanser


## Eksterne lenker
* 
* 
*
Frode Kjekstad

**Frode Kjekstad** 
(født 23. november 1974 i Lier)
er en norsk jazzmusiker (gitar).

Han studerte med Staffan William-Olsson og 
ved Universitetet i Oslo under Torgrim Sollid.  Han har spilt med en
rekke verdenskjente artister, gjennom sin rolle i
Sandvika Storband.  Han er også i Paul Wagnberg trio.
I hans egen **FK trio** spiller han med
Per Mathisen bass og Ole Morten Sommer trommer.
Tidligere var det Per Zanussi bass og Andreas Bye trommer (2006).
Kjekstad komponerer også en del, og underviser i musikk ved blant annet Rud videregående skole.
## Utgivelser
* *New York time* (Curling Legs, 2004).  Med amerikanerne Lonnie Smith orgel, Eric Alexander saksofon og Byron Landham trommer.
## Referanser

## Eksterne lenker
*
Moshe Feiglin

**Moshe Feiglin** (født 1962 i Haifa) er en israelsk politiker som er partileder for og grunnlegger av partiet Zehut. Tidligere var han med i Likud. Sammen med sionisten Shmuel Sackett grunnla Feiglin i 1993 bevegelsen Zo Artzeinu (*Det er vårt land*) i protest mot Osloavtalen, en bevegelse som samlet tusener til protest mot Osloavtalen. Feiglin ble dømt til seks måneders fengsel i 1997 for oppvigleri i forbindelse med hans motstand mot Osloavtalen, men fikk straffen omgjort til samfunnstjeneste.

I 2008 ble Feiglin utestengt fra Storbritannia etter avgjørelse fra innenriksminister Jacqui Smith, som hevdet hans aktivisme «rettferdiggjorde terrorisme». Feiglin svarte at «ettersom kjente terrorister som Hizbollah-medlem Ibrahim Mousawi ønskes velkommen i Storbritannia med åpne armer, forstår jeg at politikken deres er rettet mot å oppfordre til og støtte terror».

Feiglin er markant motstander mot religiøs tvang og opprettelse av religiøse partier. Han markerer avstand fra en rekke religiøse lover, og mener det religiøse liv hører hjemme på privatfronten.

I et intervju i 1995 oppstod det en kontrovers da Feiglin uttalte at Adolf Hitler var «et militært geni uten sidestykke» og at nazismen «ga Tyskland en fantastisk fysisk og ideologisk status» som førte til at Tyskland fikk «et eksemplarisk regime, et skikkelig rettssystem, og offentlig ro og orden». Senere klarerte han at det at han mente Hitler var et militært geni ikke betød at han beundret ham. Feiglin anklaget også den politiske venstresiden for å sitere ham ut av den aktuelle konteksten, og gjorde klart at det at Hitler kom til makten på demokratisk vis ikke rettferdiggjorde det han gjorde som leder av Tyskland.

Feiglin mener Israel bør melde seg ut av FN og fjerne sine ambassader fra de land han mener er antisemittiske, deriblant Tyskland. Han avviser palestinernes krav på nasjonal identitet, og hevder at «det eksisterer ikke, og har aldri eksistert, noe palestinsk folk, og det kommer aldri til å bli noen palestinsk stat». Feiglin vil at israelske myndigheter skal oppfordre arabiske personer til å emigrere, og tilby en fastsatt kompensasjonssum til palestinere som frivillig velger å flytte til omkringliggende arabiske land.

Moshe Feiglin har lenge arbeidet for USAs løslatelse av Jonathan Pollard.

## Referanser

## Eksterne lenker
*
Sauesaks

Ei **sauesaks** er ei saks for å klippe ull av sauer.

Sauesaksa består av to rundt 10 cm lange knivblad, som er laget av to stykker fjærende stål. Stykkene er skrudd fast i hverandre, og fjæringen gjør at saksa åpner seg når saueklipperen åpner handa.

I moderne landbruk er sauesaksa blitt erstattet av elektriske klippemaskiner.
Lewis (TV-serie)

***Lewis*** er en britisk kriminalserie som gikk på ITV fra 2007 til 2015 og er en spin-off av den britiske krimserien *[[Inspektør Morse]]*. Hovedrollen som politietterforsker Lewis spilles av Kevin Whately. Handlingen er lagt til Oxford.

## Handling
Lewis kommer tilbake til Oxford etter å ha vært i De britiske Jomfruøyer i to år for å trene lokalt politi. Han dro dit etter at hans kone, Valerie, var blitt drept i en bilulykke der den andre bilisten hadde stukket av. Han blir assistert av James Hathaway, spilt av Laurence Fox, en ung, Cambridge-utdannet mann som avbrøt utdannelsen til presteskapet for istedet å begynne i politiet. Deres sjef er Jean Innocent, spilt av Rebecca Front. I sesong ni ble hun erstattet av Joseph Moody, spilt av Steve Toussaint. Patolog hos Thames Valley-politiet er dr. Laura Hobson, spilt av Clare Holman, som også hadde rollen i de siste sesongene av *Inspektør Morse*.

## Om serien
Pilotepisoden, «Reputation», ble sendt i England i januar 2006. Den hadde et seertall på over elleve millioner, noe som gjorde den til ITVs mest populære dramaserie i 2006. Serien ble avsluttet etter 33 episoder. En del av årsaken til at serien ble avsluttet skal være at Whately ikke ville lage flere episoder enn *Inspektør Morse*, som det også ble laget 33 episoder av.

Serien gikk på NRKs *[[Detektimen]]* for første gang i 2008. Pilotepisoden ble imidlertid sendt på NRK allerede lille julaften 2006. 

Seriens musikk ble komponert av Barrington Pheloung, som også står bak musikken i seriene *Inspektør Morse* og *Endeavour*.

## I rollene

* Kevin Whately … Detective Inspector Robert «Robbie» Lewis (2006–2015)
* Laurence Fox … Detective Sergeant, senere Detective Inspector James Hathaway (2006–2015)
* Clare Holman …  Dr. Laura Hobson (2006–2015)
* Rebecca Front …  Chief Superintendent Jean Innocent (2006–2014)
* Angela Griffin … Detective Sergeant Elizabeth «Lizzie» Maddox (2014–2015)
* Steve Toussaint … Chief Superintendent Joseph Moody (2015)

## Episoder
; Første sesong (2006–2007)
# «Reputation»
# «Whom the Gods Would Destroy»
# «Old School Ties»
# «Expiation»

; Andre sesong (2008)
# «And the Moonbeams Kiss the Sea»
# «Music to Die For»
# «Life Born of Fire»
# «The Great and the Good»

; Tredje sesong (2009)
# «Allegory of Love»
# «The Quality of Mercy»
# «The Point of Vanishing»
# «Counter Culture Blues»

; Fjerde sesong (2010)
# «The Dead of Winter»
# «Dark Matter»
# «Your Sudden Death Question»
# «Falling Darkness»

; Femte sesong (2011)
# «Old, Unhappy, Far Off Things»
# «Wild Justice»
# «The Mind Has Mountains»
# «The Gift of Promise»

; Sjette sesong (2012)
# «The Soul of Genius»
# «Generation of Vipers»
# «Fearful Symmetry»
# «The Indelible Stain»

; Syvende sesong (2013)
# «Down Among the Fearful»
#«The Ramblin' Boy»
# «Intelligent Design»

; Åttende sesong (2014)
# «Entry Wounds»
# «The Lions of Nemea»
# «Beyond Good and Evil»

; Niende sesong (2015)
# «One For Sorrow»
# «Magnum Opus»
# «What Lies Tangled»

## Referanser


## Eksterne lenker
* 
*
Landslaget for Spelemenn

**Landslaget for spelemenn** (LfS) var en organisasjon for folkemusikk og -folkedans i Norge som blei slått sammen med Norsk Folkemusikk- og Danselag i 2009 og danna FolkOrg. Laget blei stifta i 1923 og hadde mot slutten over 5000 medlemmer og rundt 150 lokal- og fylkeslag over hele landet. 

Formålet med Landslaget for spelemenn var å være ei drivkraft innen utbyggingen av ulike utdanningstilbud innen instrumental og vokal folkemusikk og folkedans, samtidig som de var en interesseorganisasjon for amatørbaserte og profesjonelle folkemusikere. Flere profilerte folkemusikere var medlemmer i LfS. 

## Virksomhet
LfS ga ut Spelemannsbladet (nå bladet Folkemusikk) og arrangerte og drev blant annet:

*Landskappleiken
*Landsfestivalen
*Folkemusikkscena
*Folkelarm

I tillegg til disse var lokallag i tidligere LfS eiere og drivkrefter bak arrangement som:

*Førde Internasjonale Folkemusikkfestival
*Jørn Hilme-Stemnet
*Mokurset
*Strunkeveko
*Ungfolk

## Se også
*Noregs Ungdomslag
*Norsk Folkemusikk- og Danselag
*FolkOrg
## Eksterne lenker
Folkemusikk.no – Offisielt nettsted
Rodopi (prefektur)

**Rodopi** (gresk Ροδόπη *Rodópi*) er et prefektur i Hellas i periferien Øst-Makedonia og Thrakia. 

Fjellene som dekker de nordlige områdene, er en del av Rodopifjellene, som prefekturet er kalt opp etter. Prefekturet grenser til prefekturene Xanthi i vest, Evros i øst og til Bulgaria i nord. Fjellområde dekker nordlige og østlige deler. Resten av området er hovedsakelig jordbruksland, inkludert skoger og gressletter. 

Hovedstaden i prefekturet er byen Komotini.  Den nest største byen i prefekturet er Sapes.

## Klima

Prefekturet har hovedsakelig middelhavsklima i sørlige og sentrale områder. I nord og i høyereliggende strøk har en derimot hovedsakelig kontinentalklima med kalde vintre. 

## Kommuner
Fra fjord og fjære

**«Fra fjord og fjære»** er en julesang skrevet av Magnus Brostrup Landstad. I 1856 gav han ut heftet: *Jule-salmer saadanne som de agtes foreslaade til kirkeligt Brug*. Her er «Fra fjord og fjære» utgitt for første gang. Denne salmen har blitt kalt den første norske julesalmen. Dette fordi julebudskapet her for første gang er plassert i et norsk vinterlandskap. På samme måte som andre av Landstads salmer vakte også «Fra fjord og fjære» motstand på grunn av språket. Mange så det som urett å bruke norske ord i salmene. Salmen blir sunget til en melodi av Hardenack Otto Conrad Zinck komponert i 1801.

I 1970 skrev Trond Hans Farner Kverno en ny melodi som med frodig sats for kor, orgel og messingblåser og med norsk folkemusikktradisjon som bærer, ga teksten nytt liv og gjorde salmen til en fanfare som binder sammen Landstads første norske julesalme og underet i Betlehem.  https://www.youtube.com/watch?v=1cW7qSLsMdA

## Innspillinger (i utvalg)
*Olav Werner med Hermund Tronvik, orgel, «Dereux» kirkeorgel. Innspilt 2. november 1965. Utgitt på EP-platen *Julens budskap i ord og toner* (Odeon GEON&nbsp;79).
*Oslo Domkor *Deilig er Jorden*. Utgitt av Grappa/Musikkoperatørene i 1986.
*Nidarosdomens Guttekor: *[[Julekveld (album)|Julekveld]]*. Utgitt av Norske Gram i 1995.
*Hekla Stålstrenga: *Velkommen inn*. Utgitt av Talik Records 3. november 2017

## Fotnoter


## Kilder
*Oddgeir Bruaset: *Det var midt i julenatt*. Genesis forlag 2000

## Eksterne lenker
* Salmeteksten
Sølvi Edvardsen

**[[Sølvi Edvardsen]]** (født 1951) er en ledende norsk koreograf. 

Hun er utdannet ved Ballettinstituttet med fordypning i indisk dans 1973-1976. Etter et opphold ved *Centre International de la Danse Moderne* i Paris ble hun ansatt som danser i det norske *Collage Dansekompani* hvor hun også debuterte som koreograf i 1980. Hun var tilknyttet Collage Dansekompani fra 1977 til 1992. 

Hun har også hatt studieopphold i Köln og India (1981), samt i Japan (1988).

Hun la opp som danser i 1985 og fikk deretter koreografiske oppdrag ved Nasjonalballetten og i teatrene Carte Blanche og Oslo Danse Ensemble, TV og ved Festspillene i Bergen.

## Premier
* Dansekritikerprisen 1983/84 for Kimen
* Oslo bys kulturstipend 2000

## Verk
* *Villskuddet* (1982).  For Collage. Musikk av Rob Waring.
* *Kimen* (1984)  For Collages 10-årsjubileum.
* *Masken* (1985).  For Den Norske Opera
* *In a who* (1986).  For Collage.
* *Draumkvedet* (1986).  Til Festspillene i Bergen
* *Terra* (1987).  Hennes første helaftens ballett, den niende i rekken for Collage.  Musikk av Keith Bleasby.
* *I nattfuglens rike* (1989)
* *Borubodor*  (1989).  Til Collage's 15-årsjubileums *Terpsichore på bare føtter*.  Musikk med indonesisk opprinnelse, av Svein Hundsnes
* *Ildsjeler* (1991).  Med Kjersti Alveberg
* *Drift* (1991)
* *Visitors* (1992).  Om Nordkapp.
* *Jorda er rund derfra – og hit – til der* (1992).  For Carte Blanche
* *Grieg a jour* (1993).  Til Festspillene i Bergen
* *The hunting of the snark* (1993).  Solonummer for Kristine Øren i anledning EBU-konkurransen *Hele verden danser*
* *[[Reisen til Julestjernen]]* (1993).  Med Jorunn Kirkenær.  For Nationaltheatret.
* *LINK* (1993).  For Carte Blanche, ledd i Vinter-OL 1994
* *Skarven* (1995).  Til Jean Sibelius' stykke *Stormen*.  For NRKs sommerkonsert.
* *Historia om en landsby* (1997).  Til Lope de Vegas stykke.  For Det norske teatret
* *Seks øyne* (1998).  Med Kjersti Alveberg og Indra Lorentzen.  For Nasjonalballetten
* *Tabu* (1998).  Med Vertavokvartetten
* *Sort vase* (1998).  Med keramiker Birte Marie Kittilsen o.a.  Til Ultimafestivalen.
* åpningsseremonien til åpningen av Gardermoen
* *Domene for damer* (1999).  Med treskjæreren Niclas Gulbrandsen
* *Bolero* (2000).  Til Maurice Ravels musikk.  For Oslo Filharmoniske Orkester
* *Leaning* (2001)
* *3og2saman* (2001).  Med Alveberg og Jon Fosse
* *Beyond borders* (2002).  For Utenriksdepartementet i anledning 50-årsjubileet for støtte til India.  Premierte i New Delhi.
* *Black bride* (2002).  Musikk av Petter Wiik.
* *Snehvit* (2002).  For Carte Blanche.
* *Memento mori* (2005).  Musikk av Bjørn Kruse.  Til sitt eget 25-årsjubileum som koreograf.
* *Catch* (2007). Nummer for Dansefeber, sett som sesongens beste nummer fremført av Hanna Mjåvatn (vinneren) og Philip Olsen.
* *Signum axis* (2008).  Musikk av Palle Mikkelborg.
* *Swarms* (2008). Nummer for So You Think You Can Dance Scandinavia fremført av Trinh Nguyen og Martin Gæbe.

## Referanser




## Eksterne lenker
*
Akosombo kraftverk

**Akosombo kraftverk** er et vannkraftverk som blir drevet av vann fra Akosombodemningen, som demmer opp elven Volta i nærheten av Akosombo i Ghana.

Byggingen av kraftverket var ferdig i 1965. Kraftverket fikk først installert fire generatorer med 588 megawatt (MW) kapasitet til sammen, og fikk i 1972 to ekstra generatorer med 324 MW kapasitet. Til sammen har kraftverket i dag dermed 912 MW kapasitet.

Kraften verket produserer går til flere land i regionen; hvor mye dette blir, avhenger naturlig nok av været som bestemmer vannmengden i magasinet. Ghana opplevde en energikrise i 1998 på grunn av lavt vannivå i magasinet til kraftverket.

Kraftverket blir drevet av det statseide selskapet Volta River Authority.

## Kilder
* Business Source Premier, *Resources and infrastructure* i *Country Profile Ghana*, 2000. . Side 11. 
* *Akosombo Dam*, Encyclopædia Britannica Online. (Lest 11. mars 2005.)
* Bildegalleri på glowa-volta.de
Jean-Marc Gaillard

**Jean-Marc Gaillard** (født 1980) er en fransk tidligere langrennsløper. Han gikk for klubben Pays Rochois. Gaillard startet å konkurrere i 2000 og han debuterte i verdenscupen den 8. desember 2001 på 10&nbsp;km klassisk i Cogne i Italia. Han var ofte med på Frankrikes stafettlag i verdenscupen, vanligvis på første eller andre etappe.

Han deltok i OL 2006, og der ble han nummer 11. på 50&nbsp;km fristil, fellesstart og nummer 23. på 15&nbsp;km klassisk. Gaillards beste individuelle VM-plassering er en sjuendeplass på 50&nbsp;km klassisk, fellesstart under VM i Sapporo i 2007, men han var også med på det franske laget som ble nummer fem i stafetten.

Hans beste sammenlagtplassering i verdenscupen er en sjuendeplass fra sesongen 2008/09. Gaillard har én verdenscupseier fra sesongen 2007/08 på 11,4&nbsp;km fristil i Liberec. Der vant han overraskende foran Lukáš Bauer og Christian Hoffmann. I tillegg har han en andreplass fra 30&nbsp;km dobbel jaktstart i sesongen 2008/09, bak Pietro Piller Cottrer.

Gaillard har deltatt i flere utgaver av Tour de Ski, og han har en sjetteplass fra den tredje utgaven som beste sammenlagtresultat.

I OL 2014 i Sotsji gikk Gaillard første etappe på det franske laget som tok bronse på 4 x 10 km stafett.

I VM 2015 i Falun gikk Gaillard første etappe på det franske laget som tok bronse på 4 x 10 km stafett. Han var med på Frankrikes lag som tok bronse på stafett under Vinter-OL 2018 i Pyeongchang.

Han kom på andre plass etter Dario Cologna i Engadin Skimarathon 2019.

### Sammenlagtplasseringer i verdenscupen

## Referanser


## Eksterne lenker
* 
* 
* VG.no - «Gaillard til topps i fri teknikk», 16. februar 2008
Nå tennes tusen julelys

**«Nå tennes tusen julelys»** er en svensk julesang skrevet av Emmy Köhler i 1898 med tittelen «Nu tändas tusen juleljus». Sangen er brukt som julesalme i mange kristne samfunn i Sverige og Finland, og kom med *[[Salmer 1997]]* også inn i Den norske kirke, med oversettelsen til Lars Søraas d.y.. Salmen er også blitt tatt med i Norsk salmebok 2013, men da med den nynorske oversettelsen til Halldis Moren Vesaas. Sangen er best kjent på bokmål med Arnfinn Klakegg sin oversettelse. Oversettelsen er litt enklere i språket og litt friere oversatt enn oversettelsen som står i Salmer 1997.

Sangen ble første gang utgitt i *[[Korsblomman]]* i 1898. Den har i løpet av 1900-tallet blitt en av de mest brukte julesangene i Sverige, både i kirke og skole. I 1986  ble sangen valgt inn i *[[Den svenska psalmboken]]*.

Teksten handler om hvordan julen blir opplyst, dels av de levende lys som vi tenner i hjemmene våre, dels av stjernene på himmelen, og fortsetter med en bønn om at Betlehemsstjernen også må lyse for menneskene i denne jula.

Melodien er også skrevet av Emmy Köhler i 1898. Den samme melodien blir brukt til adventssangen «Nå tenner vi det første lys».

## Innspillinger i Norge
**[[Frem fra Glemselen kap.13]]* med Hilde Bekkevold
**[[Julens vakreste]]* med Hanne Krogh
**[[Glade jul (album)|Glade jul]]* med Sissel Kyrkjebø
**[[Jul i Betlehem]]* med  Carola
**[[Tusen julelys]]* med  Oslo Gospel Choir
**[[Julegleder]]* med Rune Larsen
**[[Bettans jul]]* med Elisabeth Andreassen
**[[Våre beste julesanger]]* med Nidarosdomens Guttekor og Arve Tellefsen
*''Lys'' med Jahn Teigen
**[[Min Jul|Min jul]]* med Maria Arredondo
**[[Have Yourself a Merry Little Christmas (album)|Have Yourself a Merry Little Christmas]]* med Kurt Nilsen og Krinkastingsorkesteret
**Nå tennes tusen julelys* (singel) med Eva Weel Skram

## Teksten
#Nå tennes tusen julelys, det stråler rundt vår jord,og himlens stjerner blinker ned, til liten og til stor.
#Og over land og by ikveld, går julens glade bud,om han som fødtes i en stall, vår frelser og vår Gud.
#Du stjerne over Betlehem, send dine stråler ned,og minn oss om at Julens bud er kjærlighet og fred.
#Til hvert et fattig hjerte send et lysstreif i fra skyså finner det den rette vei og det blir jul på ny.

## Eksterne lenker
* Arnfinn Klakegg sin oversettelse «Nå tennes tusen julelys»
Andreas Werckmeister

**Andreas Werckmeister** (1645–1706) var en tysk organist og musikkteoretiker fra barokken.

## Liv og virke
Werckmeister gikk på skole i Nordhausen og i Quedlinburg. Den musikalske utdannelsen fikk han av sine onkler, Heinrich Christian Werckmeister og Heinrich Victor Werckmeister. I 1664 ble Andreas organist i Hasselfelde, ti år senere i Elbingerode og i 1696 i Martinikirche i Halberstadt.

Av Werckmeisters komposisjoner er bare heftet *Musikalische Privatlust* (1689) med musikk for fiolin og generalbass bevart.

Werckmeisters musikkhistoriske betydning hviler hovedsakelig på hans forslag til flere veltempererte stemminger som kalles . Til grunn for Werckmeisters praktiske forslag lå Marin Mersennes beskrivelse av Ming-prinsen Zhu Zaiyus (1536–1611) system for temperert stemming. Werckmeisters stemminger erstattet litt om senn de gamle middeltone-stemmingene.

## Ettermæle
Johann Sebastian Bach var godt kjent med Werckmeisters skrifter, spesielt de som omfatter kontrapunkt. Werckmeister trodde at et vel utført kontrapunkt, særlig invertert kontrapunkt, var knyttet til planetenes velordnede bevegelser, noe som kan minne om Keplers syn i *[[Harmonice Mundi]]*. Ifølge George Buelow har *«ingen annen forfatter fra perioden tolket musikk så entydig som et resultat av Guds verk,»* et syn som faller sammen med Bachs. Til tross for fokuset på kontrapunkt, understreket Werckmeister i sine skrifter de underliggende harmoniske prinsippene.

I den ungarske regissøren Béla Tarrs film *Werckmeister harmóniák* (2000) holder rollefiguren György Eszter en monolog der han anklager den vestlige musikken for ha slått inn på en blindgate ved å omfavne Werckmeisters ideer, og at den eneste rette veien er å gå tilbake til pythagoreisk stemming.

## Verkliste
* *Musicae mathematicae hodegus curiosus oder richtiger musicalischer Weg-Weiser* (1686)
* *Musicalische Temperatur* (1691)
* *Hypomnemata Musica* (1697)
* *Erweiterte und verbesserte Orgelprobe* (1698)
* *Die nothwendigste Anmerkungen und Regeln* (1698)
* *Cribum Musicum* (1700)
* *Harmonologia Musica* (1702)
* *Musicalische Paradoxal-Discourse* (1707)

## Referanser


## Kilder
* 

## Eksterne lenker
* 
* 
;Originalverk
* ''Erweiterte Und verbesserte Orgel-Probe''. Quedlinburg 1698, onlineutgave, Sächsischen Landesbibliothek – Staats- und Universitätsbibliothek Dresden
* ''Musicalische Temperatur, Oder deutlicher und warer Mathematischer Unterricht''. Franckfurt 1691, onlineutgave,  Sächsischen Landesbibliothek – Staats- und Universitätsbibliothek Dresden
Lewis (fornavn)

**Lewis** er et mannsnavn dannet som en engelsk form av *[[Loius]]*, som var den franske formen av *Ludovicus*, en latinsk form av *[[Ludvig]]*. Navnet har opprinnelse i da gammelhøytyske ordene *hlut*, «høylytt, berømt», og *wig*, «strid, kamp».

*Lewis* er også brukt som kvinnenavn, men sjeldent. *[[Lewis (etternavn)|Lewis]]* er et vanlig etternavn.

## Utbredelse
Navnet *Lewis* er kjent i England fra middelalderen.

*Lewis* var et populært navn i USA på 1800-tallet.

|}

## Kjente personer med navnet
Personene i listen er ordnet kronologisk etter fødselsår.
* Lewis Carroll (1832–1989), britisk forfatter
* Lewis Hamilton (f. 1985), engelsk Formel 1-fører

## Referanser


## Eksterne lenker
*
Blackburn (Aberdeenshire)

**Blackburn** er en landsby i regionen Aberdeenshire i Skottland. Blackburn er raskt voksende, og fungerer som en sovekommune for Aberdeen. Den ligger like vest for Abeerdeen lufthavn, omtrent 20 kilometer nordvest for Aberdeen. Lokale fasiliteter inkluderer en industrieiendom, barneskole, sykehjem, postkontor, Starbucks Drive Thru, lokal Co-op og et samfunnshus.

Ved folketellingen i 2001 hadde Blackburn 1&nbsp;386 innbyggere.
 I 2006 ble folketallet estimert til 2&nbsp;070 innbyggere og en beregning av folketallet for 2020 utgjorde 3050 innbyggere, noe som indikerer en klar vekst for landsbyen de siste tiårene.

## Geografi
Blackburn ligger 14 km vest-nordvest for Aberdeen og 150 km nord-nordøst Edinburgh, og er en landsby like nord for Backhill Wood hvor små bekker dannes og går sammen i elven Black burn hvor landsbyen har fått navnet sitt fra. Elven (*burn*) løper nordover for å bli ett med elven Don.

## Økonomi
Blackburn Industrial Estate ligger i sørenden av landsbyen ved siden av hovedvien A96.

## Sport
Blackburn AFC ble dannet i 1947 og er et lag i ligaen Aberdeenshire AFA andredivisjon (øst).

## Referanser
Arnljot Høyland

**Arnljot Høyland** (født 19. februar 1924 i Bærum, død 21. desember 2002) var en norsk professor i statistikk.

Høyland var en internasjonalt anerkjent fagperson innen feltet matematisk statistikk. Han var sentral i oppbyggingen av statistikk som universitetsfag og utga flere lærebøker. Han gjorde også en stor innsats for å anvende statistikk i norsk industri og næringsliv.

Han var cand.real. fra Universitetet i Oslo 1952. I 1963 fullførte han sin doktorgrad (ph.d.) i statistikk ved University of California, Berkeley.

Høyland var universitetslektor ved Universitetet i Oslo 1959–1965. I 1965 ble han ansatt som dosent og senere professor ved Institutt for matematiske fag på NTH i Trondheim. Her var han professor til 1990 og deretter seniorforsker til 1994.

Utenfor fagmiljøet er Høyland best kjent for å ha komponert melodien til Alf Prøysens «Julekveldsvisa». Melodien komponerte Høyland i 1944 da han var lærling på Statens Småbrukslærerskole på Sem i Asker, til en annen tekst av Alf Prøysen. Da Prøysen skrev «Julekveldsvisa» i 1951 spurte han Høyland om å få bruke denne melodien.

Høyland ble i 1996 tildelt St. Olavs Orden.

## Referanser


*
Cupar

**Cupar** (skotsk-gælisk: *Cùbar*) er en by (*[[Bystatus#Engelsktalende land|town]]*) med historisk status som kongelig burgh i regionen Fife i Skottland. Den ligger omtrent midt mellom de større byene Dundee og Glenrothes. Fram til 1975 var den *county town* («grevskapsby») i Fife, selv om rådet nå sitter i Glenrothes. I henhold til beregninger har byen en befolkning på 8 960 innbyggere i 2020.

## Historie

Det er antatt at byen vokste fram rundt festningen Cupar Castle, som var sete for sheriffen og var eid av jarlene fra Fife. Området ble et senter for rettsvesen som fylket Fife og som en markedsby som handlet i både storfe og sau. 

Mot de siste stadiene av 1200-tallet ble ble burghen stedet for en forsamling av de tre stenderne – presteskapet, adelen og byborgerne – organisert av Aleksander III i 1276 som en forgjenger for Skottlands stenderforsamling.

Selv om skriftlig informasjon om et charter for byen har gått tapt, tyder bevis på at dette eksisterte som en av de mange eiendommene eid av jarlene av Fife innen 1294.

Cupar fikk status som kongelig burgh av David II av Skottland i 1363. I løpet av midten av 1300-tallet begynte burghen å betale toll av skattepliktige inntekter, noe som trolig betydde at statusen som kongelig burgh ble gitt en gang mellom 1294 og 1328. David II ga et charter i 1364 (se bilde), men det eldste bevarte charter som referer til en kongelig burgh ble gitt av Robert II i 1381 for å gi en havn i Guardbridge ved elven Eden for å oppmuntre handelen med Flandern. Denne bevilgningen ble offisielt anerkjent av Jakob II i 1428.

## Økonomi
Kommunen er den største arbeidsgiveren i området. Utenfor er mange er sysselsatt med mat og drikke.

De større arbeidsgiverne er frukt- og grønnsaksprodusent Kettle Produce og fisk ved Fishers Services Ltd. Andre arbeidsgivere inkluderer SRUC Campus ved Elmwood College (Fife-utdanning); Quaker Oats Ltd (mat og drikke) og Fisher & Donaldson (mat og drikke).

De viktigste shoppingfasilitetene ligger mellom Bonnygate og Crossgate, inkludert familieeide bedrifter og noen mindre kjedebutikker. Byen har også en forretningspark, handelseiendom og industrieiendom.

## Referanser


## Litteratur
* Boyd, Margaret (1989): *Cupar: In Old Picture Postcards*. Bind 2. ISBN 9028848657.
* Omand, Donald (2000): *The Fife Book*. Birlinn Publishing. ISBN 978-1841582740.
* Pride, Glen L. (1999): *Kingdom of Fife* (2. utg.). The Rutland Press. ISBN 9781873190494.
* Lamont-Brown, Raymond (2002): *Fife in History and Legend*. Edinburgh: John Donald. ISBN 0-85976-567-9.
* Martin, Paula (2006): *Cupar: The History of a small Scottish town*. Edinburgh: Birlinn Publishing. ISBN 9781841584102.
* Walker, Bruce; Ritchie, Graham (1996): *Fife, Perthshire and Angus*. ISBN 0114952868.

## Eksterne lenker

*Cupar Development Trust
*Cupar Town
*Gazetteer for Scotland entry for Cupar
Marie-Esméralda av Belgia

**Marie-Esméralda av Belgia** (Marie-Esméralda Adelaide Lilian Anna Léopoldine, født 30. september 1956 i Laeken i Belgia) er en belgisk prinsesse. Hun er det yngste barnet til kong Leopold III av Belgia og hans andre kone Lilian Baels (kjent som prinsesse van Réthy eller prinsesse Lilian av Belgia). 

Hennes helsøsken er Alexandre av Belgia og Marie-Christine av Belgia. Blant hennes halvsøsken finner man kong Albert II av Belgia, som også er Marie-Esméraldas gudfar, prinsesse Josephine-Charlotte av Belgia (storhertuginne av Luxembourg) og kong Baudouin I av Belgia. I 1988 giftet hun seg med professor Salvador Enrique Moncada (1944–), med hvem hun har to barn; Alexandra og Leopoldo. Hun er journalist og skriver da under navnene *Esmeralda de Belgique* og *Esmeralda de Réthy*.

## Referanser
Kasai (elv)

**Kasai** (også kalt *Kassabi*, *Ibari*, *Nkutu* og (i Angola) *Cassai*) er ei venstre sideelv til elva Kongo i sentral-Afrika. Den er 2153&nbsp;kilometer lang, med et nedslagsfelt på 925&nbsp;172&nbsp;km².

Elva begynner på Biéplatået i Angola og renner derfra mot øst til grensa mot Den demokratiske republikken Kongo. Her snur den brått mot nord og danner grensa mellom de to landene over en strekning på 400&nbsp;km. Den fortsetter deretter nordover og inn i Kongobekkenet og bøyer gradvis av mot nordvest, hvor den løper sammen med elva Kongo nordøst for Kinshasa. Kasais viktigste sideelver er Fimi, Kwango/Kwilu, Lulua og Sankuru. På den korte strekningen av Kasai fra samløpet med Fimi og vestover til selve Kongoelva kalles Kasai ofte for *Kwa*.

Kasai danner to større fossefall: Poggefallene (ved 6°40'S) og Wissmannfallene (ved 5°50'S). 

## Referanser


## Eksterne lenker
*
Lilian Baels

**Lilian Baels** (født 28. november 1916 i London, død 7. juni 2002 i Brussel) var den andre konen til kong Leopold III av Belgia og ble som det kjent som prinsesse **Lilian av Réthy**.

## Barn
Hun fikk tre barn sammen med kong Leopold:
* Alexandre av Belgia, prins av Belgia, født i Brussel 18. juli 1942. Gift i 1991 med Léa Inge Dora Wolman, men ekteskapet ble ikke gjort offentlig kjent før i 1998. 
* Marie-Christine av Belgia, prinsesse av Belgia, født i Brussel 6. februar 1951. Gift første gang i 1981 (separert samme år, skilt i 1985) med Paul Drucker, gift for andre gang i 1989 med Jean-Paul Gourgues. Bor i Las Vegas.  
* Marie-Esméralda av Belgia, prinsesse av Belgia, født i Brussel den 30. september 1956. Gift i 1998 med Salvador Enrique Moncada. De har to barn; Alexandra og Leopoldo. Hun er journalist og skriver da under navnet Esmeralda de Réthy. 

## Titler
* Frøken Mary Lilian Baels (1916–1941)
* Hennes Kongelige Høyhet prinsesse Lilian av Belgia, prinsesse av Réthy (1941–1951)
* Hennes Kongelige Høyhet prinsesse Lilian av Belgia, hertuginne av Brabant, prinsesse av Réthy (1951–1983)
* Hennes Kongelige Høyhet prinsesse Lilian av Belgia, enkehertuginne av Brabant, prinsesse av Réthy (1983-død)

## Referanser
Dalbeattie

**Dalbeattie** (skotsk-gælisk: *Dail Bheithe*; skotsk: *Dawbeattie*) er en by (*[[Bystatus#Engelsktalende land|town]]*) i regionen Dumfries and Galloway i Skottland. Dalbeattie ligger seks kilometer øst for Castle Douglas og 19 km sørvest for Dumfries. Byen i det historiske fylket Kirkcudfriesbrightshire og i en skogkledd dal ved elven Urr Water 6 km øst for byen Castle Douglas og 19 km sørvest for Dumfries. Byen er kjent for sin granittindustri og for å være hjembyen til William McMaster Murdoch, førstestyrmann på RMS «Titanic». Folketallet i byen er for 2020 beregnet til 4 160 innbyggere.

## Etymologi
Dalbeattie er et gælisk navn, dokumentert i 1469 som *Dalbaty*. Det første elementet i navnet er gælisk *dail*, «oversvømmet eng», «flatt land ved elv». Det er to mulige tolkninger for det andre elementet. Den vanligste er gælisk *beithich*, genitiv entall av *beitheach*, «omkring eller har tilknytning til bjørketrær», avledet fra *beith*, «bjørk». Dalbeattie ville dermed bety «bjørkeland». Den andre tolkningen tolker *-beattie* for å være avledet fra *bhàite* (fra *bàite*) «druknet» i betydningen «kan bli oversvømmet». W.J. Watson tilbyr denne utledningen for Dalbate i Middleby.

Dalbeattie er populært tolket som «birch vale», altså «bjørkedalen» på norsk, en forståelse som er adoptert i navnene til lokale virksomheter som Birch Valley Dental Clinic og Birchvale Theatre. Tolkningen av det første elementet som *«vale»* eller «dal» kan skyldes forveksling med ordet *«dale»*. Assosiasjonen til «dal» går tilbake til minst 1955, da tredeje *Statistical Accounts of Scotland* registrererte at den «aksepterte avledningen» som keltisk, som betyr «bjørkenes dal».

## Historie

Den formelle begynnelsen av Dalbeattie har sin opprinnelse i 1781 da George Maxwell fra Munches og Alexander Copeland fra Kingsgrange (eller Colliston) bestemte seg for å oppmuntre til utviklingen av byen. Maxwells eide landet på nordsiden av brenningen og Copelands eide landet på sørsiden.De etablerte også et suppekjøkken for lokale arbeidere.

Byggingen av broen over elven Urr ved Craignair i 1797 og den raske utvidelsen av granittindustrien i Dalbeattie tiltrakk seg flere mennesker til å bosette seg i byen.

Fra tidlig av var granittbrudd en viktig del av økonomien i Dalbeattie. Den mest framtredende av dem er det karakteristiske Craignair-bruddet som er godt synlig vest for byen. Dalbeattie Granite-verk ble etablert i 1820 og lå i Craignair Street, etter en direkte rute fra Craignair-bruddet.

Mange av arbeiderne utvandret til andre deler av verden for å finne arbeid, en del emigrerte til USA for å jobbe ved et søsterbrudd i Westerly, Rhode Island. Granitt eksportert fra Dalbeattie gikk inn i havnen Mersey Docks i Liverpool, Thames Embankment i London, forskjellige britiske fyrtårn, til og med så langt som til fyret på sørspissen av Ceylon (Sri Lanka).

## Referanser


## Eksterne lenker

*Informasjon om Dalbeattie
*Eget nettsted for Dalbeattie
Zoran Tošić

**Zoran Tošić** (serbisk kyrillisk: Зоран Тошић; født 28. april 1987) er en serbisk fotballspiller som spiller for den kinesiske klubben Taizhou Yuanda FC. 

Han er ving og har tidligere spilt for blant annet Manchester United. Dit kom han 2. januar 2009 etter en overgang fra den serbiske klubben Partizan.

Tošić har flere kamper for U21-landslaget, og spilte sin debutkamp for  mot . Dette var under ledelse av Javier Clemente, som tok Tošić med i kampene mot Finland (debut) og .

Tošić fikk sin debut for Manchester United i FA-cupens 4. runde hjemme mot Tottenham Hotspur, 24. januar 2009, da han kom inn som innbytter 20 minutter før slutt. Han fikk sin debut i seriesammenheng noen dager senere, 27. januar 2009 borte mot West Bromwich Albion, igjen som innbytter 20 minutter før slutt. Han ble i 2010 utlånt til FC Köln, før han senere gikk permanent til CSKA Moskva

## Eksterne lenker
*
Adem Ljajić

**Adem Ljajić** (født 1991) er en serbisk fotballspiller som spiller for .

Spilte allerede som 17-åring kamper for det serbisk U21-landslaget.

Han fikk sin debut for det serbiske Superliga laget FK Partizan som en andre-omgangs innbytter og var den første til å bære nr. 22 på ryggen siden 
Saša Ilić forlot klubben i 2005.
I oktober 2008 var han på prøvespill hos Manchester United FC, men perioden er ukjent. Selv om han skulle dra til storlaget i England ble overgangen avbrutt i desember 2009. I januar 2010 ble han i stedet kjøpt av italienske ACF Fiorentina.

## Landslaget
Han ble tatt ut i s tropp til VM i fotball 2018 i Russland.

## Referanser


## Eksterne lenker
*
Johann Krieger (komponist)

**Johann Krieger** (1651–1735) var en tysk komponist og organist.
__NOTOC__
Han etterfulgte i 1672 sin bror Johann Philipp Krieger som kammerorganist ved Bayreuth og var ansatt ved Greiz i 1678–1681. Deretter slo han seg ned Zittau, hvor han ble resten av livet.

Krieger var kjent som en usedvanlig dyktig kontrapunktiker, hans dobbeltfuger er gode eksempler. Händel, som holdt Krieger høyt, bidro til å utbre musikken hans i England.

## Referanser


## Kilder
* 

## Litteratur
* 

## Eksterne lenker
* 
* 
*
Red River (andre betydninger)

**Red River** kan vise til:

*Red River – ei sideelv til Mississippi i delstatene Texas, Oklahoma, Arkansas og Louisiana i USA, også kjent som «Red river of the South».
*Red River of the North – ei elv i delstatene Minnesota og North Dakota i USA og Manitoba i Canada.
* Red River – ei sideelv til Kentucky (elv)

*Red River County – et fylke i delstaten Texas
*Red River Parish – et fylke i delstaten Louisiana
Potlatch

**Potlatch** er en tradisjonell fest med gaveutveksling hos amerikanske urfolk og stammefolk eller indianere i det nordvestre USA og Canada (Seattle og nordover inn i Britisk Columbia), hvor det fungerte som det økonomiske system. Sosial status ble manifestert gjennom gaver av verdifull eiendom. Potlatch-ritualet er en sentral del i disse folkegruppenes kultur, og har vært gjenstand for studier blant mange sosialantropologer.

Betegnelsen «Potlatch» kommer fra sjargong i chinookansk språk i betydningen «å gi bort» eller «en gave», opprinnelige fra ordet *paɬaˑč* i nuu-chah-nulth-språket, å gi en seremoniell gave i en potlatch.

«Potlatch» var også tittel på et tidsskrift utgitt av de franske lettristene på 1950-tallet, der man refererte til denne typen gaveøkonomi som et utopisk ideal for hele samfunnet.

## Referanser


## Eksterne lenker
* 
* U'mista, museum med potlatch-gjenstander
* Potlatch, en utstilling fra Peabody Museum, Harvard University.
Julekveldsvisa

«**Julekveldsvisa**» er en julesang med tekst av Alf Prøysen og melodi av Arnljot Høyland. Den ble første gang utgitt i julenummeret av *[[Magasinet for alle]]* i 1951. Tittelen var da «Julkvelds-visa». Den ble skrevet etter oppfordring fra Nils Johan Rud, som var redaktør av bladet. Rud var også rådgiver for Prøysen når det gjaldt teksten, som enkelte steder ble endret til det Rud foreslo, et eksempel er at Prøysen hadde skrevet «Nå skal vi ta det rolig og puste på ei stund». Rud foreslo å endre dette til «Nå sett vi oss og kvile og puste på ei stund», og dette ble den endelige teksten i den linjen.

Høyland komponerte opprinnelig melodien til revyvisa «Lærlingvise», som Prøysen skrev i 1944. Melodien ble først utgitt sammen med teksten til «Julekveldsvisa» i juleheftet *Julehelg* i 1952. I oktober samme år ble sangen innspilt av Alf Prøysen med Robert Normann på gitar. Den ble utgitt på 78-platen Columbia GN&nbsp;1342. I 1959 var sangen med på albumet *[[O jul med din glede (album)|O jul med din glede]]* der Prøysen medvirket sammen med Arild Berggren og Sølvguttene.

Mange andre artister har spilt inn sangen. Nora Brockstedt spilte den inn på singelen ''Julekveldsvise/Musevise'' i 1972 (Philips 6084 015).  Ingjerd Helén spilte den inn på *[[Julekveldsvise og andre Prøysenviser]]* i 1979. Herborg Kråkevik har med «Julekveldsvisa» på albumet *[[Jul i stova]]* (2012). Sangen er også innspilt på platene *Julens vakreste* av Hanne Krogh og *[[Frem fra Glemselen kap.13|Frem fra glemselen, kap. 13]]* av Helge Borglund.

I 2013 kom «Julekveldsvisa» med som salme nr. 64 i *[[Norsk salmebok 2013]]*, under tittelen «Nå har vi vaske golvet».

## Referanser


## Kilder
*Oddgeir Bruaset: *Det var midt i julenatt* (Genesis forlag 2000)
*Nils-Petter Enstad: *I milla seg og himlen* (Hovde forlag 2010)

## Eksterne lenker
* NRK om bakgrunnen for visa
France Football

***France Football*** er et franskspråklig fotballmagasin. Det kommer ut to ganger i uka i et opplag på ca. 200&nbsp;000 eksemplarer.

## Referanser


## Eksterne lenker
*
Red River

**Red River**, eller noen ganger omtalt som **Red River of the South**, er en stor elv i det sørlige USA. Den ble oppkalt etter sin rødlige vannfarge etter å ha passert gjennom rødleie i vannskillet. Den er kjent som Red River of the South for å skille den fra  for å skille den fra Red River of the North nord på kontinentet, som renner mellom Minnesota og Nord-Dakota inn i den kanadiske provinsen Manitoba. Selv om Red River of the South en gang var en sideelv til Mississippielven, er Red River nå en sideelv til Atchafalayaelven, en munningsarm av Mississippi som renner separat inn i Mexicogulfen. Dette samløpet er koblet til Mississippielven grunnet sluseportsystemet Old River Control Structure.

Red River er det nest største nedbørfeltet i de sørlige delene av Great Plains. Den renner i to grener i Texas Panhandle og renner østover, hvor den fungerer som grensen mellom delstatene Texas og Oklahoma. Den danner en kort grense mellom Texas og Arkansasfør den kommer inn i Arkansas. Den utgjør store deler av den østlige grensen til fylket Miller County i Arkansas, og svinger sørover nær Fulton og renner inn i Louisiana, hvor den gir vann til Atchafalaya-elven. Den totale lengden på elven er 2190 km, med en gjennomsnittlig strømning på over 57 000 kubikkfot per sekund (1600 m3/s) ved munningen.

Store deler av elva i Louisiana opprinnelig ikke seilbar, på grunn av en enorm samling av døde trær kalt «the Great Raft», som blokkerte elva over en strekning på opptil 260&nbsp;kilometer. Kaptein Henry Miller Shreve ryddet opp i tømmerfloken i 1839, og elva var etter dette seilbar for mindre fartøyer nord til Natchitoches.

I juni 2015 oversvømmet elven deler av Shreveport.

## Referanser


## Litteratur
* Tyson, Carl N. (1981): *The Red River in Southwestern History*. Norman: University of Oklahoma Press. ISBN 0-8061-1659-5

## Eksterne lenker
* 
* ''Exploration of the Red River'', av Randolph Marcy, 1852 (på Portal to Texas History)
* Handbook of Texas: Red River
Egilsstaðir

**Egilsstaðir** er en by på det østlige Island med 2100 innbyggere (2004), som ligger ved innsjøen Lögurinn.

Egilsstaðir er oppkalt etter gården Egilsstaðir og ble grunnlagt 1947 på grunn av et behov for et servicesenter og byfasiliteter på det østlige Island. Byen er preget av å være et utdannelsessentrum og har et livlig kulturliv med mange festivaler.

Den har skole, museum, sykehus, administrasjon, hoteller og restauranter, campingplass, og bensinstasjoner. 

## Samferdsel
Egilsstaðir betjenes av Egilsstaðir lufthavn, som er reserveflyplass for Keflavík internasjonale lufthavn og har ruter til København og Akureyri, i tillegg til hovedstadflyplassen.
Hovedveien Hringvegur går over elva Lagarfljót i nærheten av gården Egilsstaðir.
## Eksterne lenker
*
Omgivelseskontroll

**Omgivelseskontroll** (engelsk: *environmental control*) er et ergonomisk tilrettelagt hjelpemiddel for å tilpasse tekniske innredninger i våre omgivelser.

Betjening av innredninger i våre omgivelser byr ofte på store utfordringer for mennesker med funksjonsnedsettelser. Dette gjelder alt fra å åpne dører, vinduer, betjening av lysbrytere, dørklokker, telefoner, TV-er, vannkraner; bare for å gi noen eksempler. De fleste tekniske innredningene krever betjening med to fungerende armer samt hender med finmotoriske fingerfunksjoner. Ved å tilpasse den ergonomiske utformingen er det mulig å bryte ned disse barrierene for bevegelseshemmede. En trådløs fjernkontroll montert på en rullestol kan for eksempel styre en døråpner, lyset i rommet, hente heisen og styre TV-en. Den typen hjelpemidler kan dekkes i Norge gjennom folketrygden.
I det offentlige rommet ville det vært hensiktsmessig på sikt å standardisere fjernstyringssignaler til for eksempel dører, heiser, og selvbetjeningsautomater som billettautomater, minibanker med mer. Dette ville bidra til en bedre universell utforming for alle.

I et rundskriv fra Sosial- og helsedepartementet nevnes omgivelseskontroll: 
## Kilder
* Sosial- og helsedepartementet og Kommunal- og arbeidsdepartementet: Rundskriv I – 29/97, H – 24/97 B - Omsorgsbolig – en veileder: https://web.archive.org/web/20100206073103/http://www.regjeringen.no/nb/dep/hod/dok/rundskriv/1997/I-2997.html?id=108156
Kruslav

* *[[Cetraria australiensis]]*
* *[[Cetrariella delisei]]*
* *[[Cetraria ericetorum]]*
* *[[Cetrariella fastigiata]]*
* *[[Cetraria islandica]]*
* *[[Cetraria muricata]]*
* *[[Cetraria odontella]]*
* *[[Cetraria sepincola]]*

**Kruslav** (*Cetraria*) er en slekt av busklaver i familien Parmeliaceae.

## Galleri

Bilde:Cetraria arenaria-4.jpg|*[[Cetraria arenaria]]*
Bilde:Cetraria islandica 300808.jpg|*[[Cetraria islandica]]*
Bilde:Cetraria laevigata.jpg|*[[Cetraria laevigata]]*


## Eksterne lenker
* 
* Index Fungorum
Mailand videregående skole

**Mailand videregående skole** er en offentlig videregående skole i Lørenskog like utenfor Oslo. Den åpnet august 2008, da med elever på kun første og andre trinn. Skolen har om lag 900 elever i dag, med elever på alle tre trinn.

Skolebygget, utomhusarbeider og inventaret har en prislapp på 340 millioner kroner. Av det ble det et skolebygg på fem etasjer, med en grunnflate på 2.900 kvm. Skolen har tre plan over og to etasjer, under sokkel som utgjøres av kjeller og parkeringsetasje/tekniske rom.

## Studieretninger
*Studiespesialisering med programområdene realfag og språk, samfunnsfag og økonomi
*Medier og kommunikasjon
*Helse- og oppvekstfag
*Service og samferdsel
*Design og håndverk - medieproduksjon
*Påbygging til generell studiekompetanse
*Informasjonsteknologi-og-medieproduksjon
* Alternativ opplæring

## Historie
I 1999 vedtok Fylkestinget at det skulle bygges en ny skole på Nedre Romerike. Bakgrunnen var en forventet vekst i ungdomsskolene fram mot 2010. I 2002 ble det vedtatt at den nye skolen skulle ligge i Lørenskog kommune. Ulike tomteløsninger og spørsmål ble drøftet, til det i 2006 ble vedtatt at skolen skulle bygges på Kjenn. Senere ble det også bestemt at skolen skulle hete Mailand etter et gårdsbruk som tidligere lå på samme sted. Skolen ligger sentralt i Lørenskog, med kulturhus, bibliotek og butikker i nærheten, og med rådhuspark og Langvannet i nærheten. Slik sett befinner Mailand videregående seg i skjæringspunktet mellom bygd og by og natur og kultur. Dette skjæringspunktet finner en igjen i noe av kunsten ved skolen.

Første spadetak ble tatt i mars 2007, og skolen sto klar til skolestart i august 2008.

## Rektorer
* 2025–: Øyvind Rundtom (fra Kjeller skole)
* 2019–2025: Atle Solberg Berland (fra Nannestad videregående skole)
* 2016–2018: Wenche Rudshaug Kavli (til Skedsmo videregående skole)
* 2007–2016: Trine Øiseth (til Valle Hovin videregående skole)

## Referanser


## Eksterne lenker
* https://web.archive.org/web/20120512011027/http://www.mailand.vgs.no/